ANUNCIO
CONCELLO DE MARÍN
EXTRACTO DA CONVOCATORIA PÚBLICA DAS AXUDAS Á REHABILITACIÓN DE EDIFICIOS E VIVENDAS NA ÁREA DE REXENERACIÓN E RENOVACIÓN URBANA DO CASCO VELLO E BARRIO DA “BANDA DO RÍO LAMEIRA” DE MARÍN. REMANENTES PLAN ESTATAL DE VIVENDA 2018-2021 (4ª FASE).

BDNS (Identif.): 
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións ( http://www.pap.minhap.gob.es/bdnstrans/index ):

Primeiro.– Obxecto 
A presente convocatoria ten por obxecto iniciar o procedemento de concesión, en réxime de concorrencia competitiva, de subvencións destinadas á rehabilitación de edificios e vivendas no ámbito da Área de Rehabilitación Integral (ARI) Casco Vello e Barrio Banda do Río Lameira.
As solicitudes presentadas nesta convocatoria financiaranse con cargo ao Convenio asinado de data 26.10.2018 para a 4ª fase no marco do Plan estatal 2018-2021 e segundo a preferencia establecida no artigo 10.4 e, no seu caso, os criterios de selección recollidos no artigo 4.
O recoñecemento das axudas financiadas nesta convocatoria non poderá realizarse máis aló do 30.06.2025, segundo o establecido no artigo primeiro, punto sete do RD 1084/2020, do 9 de decembro, polo que se modifica o Real Decreto 106/2018 e a Orden TMA/378/2020 e tal e como foi trasladado ao Concello dende a Área Provincial do IGVS de Pontevedra con data 29.08.2022.

Segundo.- Beneficiarios/as
Poderán ser beneficiarias/os das axudas para a rehabilitación de vivendas, edificios e elementos comúns, os/as propietarios/as, arrendatarios/as ou titulares dalgún dereito de uso sobre as vivendas, cando estas constitúan o seu domicilio habitual e permanente ou, trala rehabilitación o uso sexa destinado a domicilio habitual, para uso propio ou para alugueiro. En todo caso os beneficiario/as terán que cumprir os requisitos fixados no artigo 13 da Lei 38/2003 Xeral de Subvencións, artigos 7 e 50 do R.D. 106/2018 e punto Décimo sexto da Resolución do 03/08/2018.
Quedarán excluídas destas axudas as actuacións para uso propio as unidades familiares que superen 6.5 veces o IPREM (artigo 10.2 da Ordenanza Municipal 06/09/2012).
Segundo o artigo 50 do R.D. 106/2018 e a disposición Décimo Sexta da Resolucion do 03.08.2018, a axuda distribuirase en proporción ao custo asumido por cada unha das persoas beneficiarias, incluídos os locais comerciais ou predios doutros usos compatibles que formen parte dun edificio residencial colectivo.

Terceiro.– Bases reguladoras
As bases reguladoras das subvencións na Área de Rehabilitación Integral (ARI) Casco Vello e Barrio Banda do Río Lameira previstas nesta convocatoria foron aprobadas mediante Resolución de Alcaldía do 13.02.2019 para a 4ª fase (BOP nº36 do 20.02.2019).

Cuarto- Importe
O importe das axudas imputaráse á anualidade 2018 (4ª Fase), segundo o establecido no respectivo acordo asinado entre o Concello de Marín, a Comunidade Autónoma e o Ministerio de Fomento o 26 de outubro de 2018, en relación coa concesión das axudas para a Área de Rehabilitación Integral Casco Vello e Barrio Banda do Río Lameira 4ª Fase, no marco do R.D. 106/2018, do 9 de marzo, polo que se aproba o Plan Estatal de vivenda 2018-2021, que estima un investimento de 81.226,19 euros, correspondentes aos remanentes das achegas do Ministerio de Fomento para a 4ª Fase, aos que se suman 43.740,37 euros como remanentes da achega da Comunidade Autónoma. A concesión de axudas quedará condicionada á existencia de crédito axeitado e suficiente no momento da resolución da concesión. 
	ANUALIDADE
	Mº DE FOMENTO
	CC.AA.

	2018 (4ª fase)
	81.226,19 €
	43.740,37 €

	TOTAL
	124.966,56 €


A concesión das axudas que regulan estas bases estará limitada as dispoñibilidades orzamentarias existentes, debendo someterse os correspondentes expedientes de gasto a fiscalización previa.
Segundo o artigo 52 do R.D. 106/2018, o Décimo sétimo da Resolución do 03/08/2018 e o escrito do director xeral do IGVS de data 05.11.2018 remitindo o “Criterio interpretativo do Ministerio de Fomento sobre artigo 52.1 do Real Decreto 106/2018, do 9 de marzo. Programa de rexeneración e renovación urbana e rural do plan estatal 2018-2021” de data 17.07.2018, as contías das axudas con cargo ao Ministerio de Fomento serán as seguintes:
a) Establécese unha subvencion xeral do 40% do orzamento protexido, entendendo éste como o custo total de todas as actuacións que se subvencionen segundo o previsto no artigo 51 do R.D. 106/2018, que non poderá superar os custos medios de mercado que a tales actuacións correspondan (art. Décimo quinto.5 da Resolución do 03/08/2018). Esta porcentaxe máxima poderá ser do 75% se os ingresos da unidade de convivencia son inferiores a 3 veces o IPREM ou se existen persoas con discapacidade ou maiores de 65 anos e se acometan actuacións para a mellora da accesibilidade.
b) En calquera caso, a contía máxima da subvención por cada vivenda obxecto de rehabilitación na ARI Casco Vello e Barrio Banda do Río Lameira non poderá exceder de 12.000 euros, para os casos nos que se reduzca a demanda enerxética establecida no artigo 36 do R.D. 106/2018, nin de 8.000 euros para o resto dos casos. No caso de edificios, incrementarase esta contía con 120 euros/m2 de superficie construída de local comercial ou outros usos. No caso de edificios e vivendas declaradas ben de interese cultural, catalogados ou que conten con protección integral no instrumento de ordenación urbanística correspondente, incrementarase esta contía en 1.000 euros/vivenda e 10 euros/m2 de local comercial ou outros usos.
Segundo o artigo Décimo oitavo da Resolución do 03/08/2018, as contías das axudas con cargo á Comunidade Autónoma serán as seguintes:
a) Ata 4.000 euros por vivenda obxecto da actuación de rehabilitación, sen que a subvención poida exceder o 10% do orzamento protexido de rehabilitación da vivenda ou do edificio.

Quinto.- Prazo de presentación das solicitudes
O prazo de presentación de solicitudes será de UN MES a contar dende o día seguinte ao da publicación deste extracto no BOP.
A ALCALDESA
María Ramallo Vázquez
(Documento datado e asinado dixitalmente ao pe). 



